**Bayard Taylor Horton** (født 6. desember 1895 i Gate City, Virginia, USA, død 6. juli 1980 i Rochester i Minnesota, USA) var en amerikansk nevrolog som var ansatt ved Mayoklinikken i Minnesota.

Karrière
--------

Horton ble utdannet som bachelor of science og lege, begge ved University of Virginia i 1922. I årene 1923–1925 tjenestegorde han som professor i biologi ved Emory and Henry College (University of Virginia) i Emory, Virginia. Fra 1925 tok han spesialisering og vant sin master of science i nevrologi ved Mayo Graduate School of Medicine (University of Minnesota). 

Han ble ansatt ved Mayoklinikken i 1929 og jobbet der det meste av sin karriere. I gjennom mer enn 50 år forsket der på det hodepinefenomenet man i dag kjenner under navnet klasehodepine (CH), også kalt selvmordshodepine i Norge. Behandling med oksygen (O2) og parenteral (injisert) dihydroergotamin ble først utprøvd av ham. Medisinsk O2 regnes fortsatt som det mest effektive virkemiddelet til å stoppe et anfall av CH. Klasehodepine var i mange år kjent som Hortons hodepine, men i 1952 ble benevnelsen endret til clusterhodepine, etter at den amerikanske nevrologen E. Charles Kunkle (1915–2005) oppdaget at anfallene kom i klaser.

I 1940 ble han utnevnt til leder av avdelingen for kliniske undersøkelser. I løpet av perioden 1937–1957 eksaminerte Horton 1 402 ulike pasienter for sin hodepine, etter at de hadde kontaktet ham. Etter endt karriere ved Mayoklinikken i 1958 flyttet han til Sun City, Arizona, der han ble sentral i oppbygningen av seksjonen for medisinsk forskning ved Boswell Memorial Hospital.

Horton var medlem av American Medical Association, og i perioden 1943–1944 var han president for Minnesota Society of Internal Medicine. I 1974 ble han av American Association for the Study of Headache tildelt Distinguished Clinician Award for sin innsats.

Publikasjoner
-------------

* Horton BT, Magath TB, Brown GE. « An undescribed form of arteritis of the temporal arteries » *Proc Staff Meet Mayo Clin*. 1932; 7: 700-701.
* «A new syndrome of vascular headache: results of treatment with histamine: preliminary report» With A. R. MacLean and W. M. Craig. *Mayo Clinic Proceedings*, Rochester, Minnesota 1939, 14: 257-260.
* «The use of histamine in the treatment of specific types of headaches» *Journal of the American Medical Association*, Chicago, 1941, 116: 377-83.
* «Histaminic cephalgia (Horton's headache or syndrome)» *Maryland State Medical Journal*, Baltimore, 1961, 10: 178-203.

Biografi
--------

* (en) Pearce JMS, «Horton's syndrome», in Koehler PJ, Bruyn JW, Pearce JMS eds, *Neurological eponyms*, Oxford University Press, 2001, p. 322-329.

Referanser
----------

1. ↑   WhoNamedIt.com, Whonamedit? doctor ID 1504, besøkt 9. oktober 2017[Hentet fra Wikidata]
2. 1 2 3 4  Bayard Taylor Horton. *Whonamedit?* - A dictionary of medical eponyms. Besøkt 2018-10-07
3. 1 2  Capobianco, D. J. & Swanson, J. W. (1998, September). Neurologic contributions of Bayard T. Horton. In *Mayo Clinic Proceedings*, **73**:9, 912-915. Elsevier. DOI:10.4065/73.9.912

Eksterne lenker
---------------

* *Artikkelen har ingen egenskaper for offisielle lenker i Wikidata*

  


|  |  |
| --- | --- |
| Oppslagsverk/autoritetsdata | Prabook **·** Geni
 |